Esperanto, oficiala lingvo de Eŭropa Unio, nun !

Esperanto, oficiala lingvo de Eŭropa Unio, nun ! estas peticio lanĉita sur avaaz.org en februaro 2013 por fari Esperanton la komuna lingvo de Eŭropa Unio. Tamen, malantaŭ titolo vole provokema la lanĉinto deziris instigi tutmonde debaton por justa komunikado. Justa komunikado ne nur en Eŭropa Unio, sed en la tuta mondo. Esperanto estu ne nur la lingvo de EU, sed ankaŭ de proksimiĝo kaj malstreĉiĝo inter la popoloj de la tuta Eŭropo, de la tuta mondo. Gravas alikontinentaj subskriboj por montri ke la ideo ricevas tutmondan subtenon.

La peticio baziĝas sur la rekomendoj de la raporto Grin kaj kolektis ĝis nun pli ol 29000 subskribojn. Tiu peticio distribuiĝas en pli ol 130 landoj ĉirkaŭ la mondo kaj estis tradukita al 35 lingvoj.

 Deveno de la projekto 
Komence de februaro 2013, Joannès de Divonne (pr. Ĵoanes de Divon'), 16jara franca junulo, kiu studas en Kostariko, lanĉis tiun peticion sur la retejo avaaz.org, la usona NRO. 

Notindas, ke la parencoj de tiu franca junulo tute ne estis esperantistoj. Absolute nekonata de la franca esperantistaro, kiam lia petskribo aperis sur la reto, estis granda mistero : kiu (aŭ kiuj) estis la lanĉinto(j) de tiu petskribo tute ne atendita ? Ĝuste post ioma enketo Henri Masson malkovris la nomon de la "kulpinto".

Kun la helpo de du francaj esperantistoj, nome: Henri Masson mem kaj Thierry Saladin, kun kiuj li estis konstante en rilato per la Reto, la teksto de la peticio estis rapide tradukita ne nur en Esperanton, sed en 34 aliajn lingvojn.

 Tradukoj 
La peticio serĉas esti tradukita al tiom da lingvoj, kiom eblas, kaj foje aperas novan tradukon dank'al novrilato kun tradukisto.  
Sed, ĉar Avaaz limigas la nombron de paĝoj rekte alireblaj al 14, la ceteraj lingvoj estas atingeblaj nur per la ĉefaj paĝoj de la 14 lingvoj rekte alireblaj.

 Lingvoj, kiuj disponas akceptan paĝon (14)
  angla
  franca
  germana
  hebrea
  hispana
  itala
  japana
  korea
  nederlanda
  pola
  portugalaa
  rumana
  rusa
  turka
 Lingvoj troveblaj en la ĉi-supraj akceptaj paĝoj (21) 
  albana
  ĉina
  dana
  Esperanto
  greka
  hungara
  islanda
  kartvela
  kataluna
  kazaĥa
  kroata
  litova
  makedona
  malta
  nepala
  okcitana
  serba
  slovaka
  sveda
  ukraina
  vjetnama

 Teksto de la peticio 
 Alvoko 

 Klarigo  

 Estonto de la peticio 
La tri skipanoj samopinias pri la fakto, ke necesas rigardi tiun aferon longdaŭra. Ili celas por komenci la jarojn 2020-2022. La ĉefa afero nuntempe kuŝas en la tuja kreado de tutnova hejmpaĝaro kies retadreso estos www.tuj.free.fr por doni al la tuta mondo informojn pri la disvolviĝo de la projekto.

 Vidu ankaŭ 
 Petskribo por agnoskigi Esperanton ĉe Unuiĝinta Naciaro
 Raporto Grin
 Lingvopolitiko
 Eŭropo - Demokratio - Esperanto
 Eksteraj ligiloj 
 Prelego de Thierry Saladin pri la peticio kaj la projekto «Tuj»
 Tuj la retejo, kiu inkluzivas la peticion
 Intervjuo de Thierry Saladin pri tiu peticio kaj «Tuj» ĉe Pola RetRadio
 http://www.avaaz.org/fr/petition/Esperanto_langue_officielle_de_lUE Oficiala retejo

Kategorio:Esperanto-kampanjoj
Kategorio:Esperanto
Kategorio:Esperanto-movado
Kategorio:Esperanto-komunumo
Kategorio:Esperanto en interreto
Kategorio:Strategioj por Esperanto
Kategorio:Eŭropa Unio